kardosdrur/scandi-wiki huggingface dataset:
Roskilde Rådhus

Roskilde Rådhus blev færdigbygget i slutningen af februar 2010 til den aftalte pris på 95 mio. Det nye rådhus er en fusion af de to omkringliggende bygninger, den gamle amtsgård og den gamle socialforvaltning, der er bundet sammen af et nybyggeri tegnet af tnt arkitekter A/S.

Se også 
 Roskilde Kommune

Eksterne henvisninger 
 Roskilde Rådhus 

Rådhus
Rådhuse i Danmark
De Nederlandsche Bank

De Nederlandsche Bank (DNB) er den hollandske centralbank. 

Etableringen af De Nederlandsche Bank var en af de første ting kong Vilhelm 1. af Nederlandene foretog sig, da han blev Hollands konge i 1813, efter at Holland under Napoleonskrigene havde tilhørt Frankrig. 

Landets økonomi var dårlig. Den tidligere position som et internationalt handelscentrum var væk. Etableringen af en centralbank var et forsøg på at bringe orden i landets økonomi og valuta. Hollandske gylden havde været i omløb siden 1300-tallet, og fra 1694 var den vigtigste hollandske valuta, men ikke den eneste.

I perioden med de Forenede Nederlande (1581 – 1795) lykkedes det aldrig at skabe en fælles valutapolitik, men det kunne Napoleon, og Vilhelm fortsatte denne politik. Banken var både en kredit bank og ansvarlig for udstedelse af penge. 

I dag er DNB et aktieselskab, som ledes af en formand og fem bestyrelsesmedlemmer. 

Da Holland er medlem af EU, er centralbanken også medlem af ECBS – Det Europæiske System af Centralbanker. På den måde har banken indflydelse på pengepolitikken og den økonomiske politik i såvel Holland som i EU. Holland er også medlem af ØMU, og euroen har derfor erstattet den hollandske gylden som landets valuta, ligesom mange af centralbankens opgaver er blevet overtaget af Den Europæiske Centralbank

Centralbanker
Nederlandenes økonomi
Etableret i 1814
Courrier des Pays-Bas

Courrier des Pays-Bas var en liberal avis, som udkom i Bruxelles i årene fra 1821 til 1832. Avisen var det vigtigste talerør for den belgiske opposition i det Forenede kongerige Nederlandene.

I 1828 blev bladets redaktør, Louis de Potter, som kraftigt havde kritiseret Vilhelm 1. af Nederlandenes regering idømt 18 måneders fængsel og en bøde på 1.000 gylden. Denne politiske retssag var den mest spektakulære konfrontation mellem den liberale opposition og kongens autoritære regering. Umiddelbart efter sin løsladelse den 30. april 1830 blev Potter og andre fra oppositionen idømt 8 års 
forvisning for revolutionære skrifter. 

Courrier des Pays-Bas var stærkt medvirkende til udbruddet af den belgiske revolution i 1830 og var på dette tidspunkt med ca. 4.500 abonnenter den langt største avis i Belgien. Talrige fortalere for revolutionen var redaktører på Courrier des Pays-Bas. Udover Louis de Potter kan nævnes Lucien Jottrand, Alexandre Gendebien, Jean-Baptiste Nothomb og Sylvain van de Weyer. I 1832 overtog Jottrand posten som ejer og chefredaktør for avisen, som herefter blev omdøbt til Courrier Belge.

Aviser fra Belgien
Belgiens historie
STS-54

STS-54 var Endeavours 3. rumfærge-mission.
Opsendt 13. januar 1993 og vendte tilbage den 19. januar 1993.

Hovedformålet var opsætning af den 6. TDRS satellit, Tracking and Data Relay Satellite TDRS-6/TDRS-F.

Besætning 
   John Casper (Kommandør)
   Donald McMonagle (Pilot)
   Mario Runco (1. specialist)
   Gregory Harbaugh (2. specialist)
   Susan Helms (3. specialist)

Missionen

Eksterne henvisninger 

 STS-54 NASA 

Rumfærgeprogrammet
STS-57

STS-57 var Endeavours 4. rumfærge-mission.
Opsendt 21. juni 1993 og vendte tilbage den 1. juli 1993.

Besætning 
   Ronald Grabe (Kommandør)
   Brian Duffy (Pilot)
   David Low (1. specialist)
   Nancy Sherlock (2. specialist)
   Peter Wisoff (3. specialist)
   Janice E. Voss (4. specialist)

Missionen

Eksterne henvisninger 

 STS-57 NASA 

Rumfærgeprogrammet
High Resoluton Melt

High Resolution Melt (HRM) er en avanceret analyse af smeltekurverne for dobbeltstrenget DNA efter en PCR.
Metoden bruges især til at analysere gensekvenser for SNP og mutationer i form af punktmutationer, deletioner og inerstationer i DNA-stykker op til 250 bp..
Metoden er hovedsagelig softwarebaseret, men et PCR-apparatur med mulighed for realtime PCR og en PCR-blok, der kan indstilles i 0,3 graders temperaturintervaller er nødvendig.

Princip
Analysen udføres ved, at man ganske langsomt opvarmer sit dobbeltstrengede DNA fra ca. 50 grader op til 95 grader. Det dobbeltstrengede DNA vil herefter denaturere ved en bestemt temperatur. 

Temperaturen, hvor DNA'en denaturerer, er betinget af længden af DNA'en og sammensætningen af baserne adenin, guanin, thymin og cytosin.

Grunden til dette er, at baserne guanin og cytosin kobles sammen ved hjælp af 3 hydrogenbindinger, Dette medfører, at et højere indhold af disse baser i forhold til de to andre, som kun har 2 hydrogenbindinger, vil give en højere smeltetemperatur (temperaturen, hvor DNA denaturerer).
Desuden vil en længere DNA-streng være mere holdbar end en kortere.

Dette kan registreres ved at måle fluroscensen af et specielt farvestof, der binder sig imellem DNA-strengene. Når DNA-strengene så går fra hinanden, vil farvestoffet blive frigivet og ophøre med at fluroscere. På den måde kan man måle præcist, ved hvilken temperatur strengene går fra hinanden.

Denne kurve kan så aflæses og sammenlignes med kendte kurver. Her vil man kunne se, om der er tale om en kendt gensekvens, eller om der er mutationer i sekvensen.

Biologi
Étienne Constantin de Gerlache

Etienne Constantin, Baron de Gerlache (1785 i Bertrix – 1871 i Ixelles) var en advokat og politiker i det Forenede kongerige Nederlandene og blev i 1831 den første premierminister i den nye stat Belgien.

Han studerede jura i Paris og var advokat der i nogen tid, men bosatte sig i Liège efter grundlæggelsen af det Forenede kongerige Nederlandene. Som medlemr af det hollandske parlament generalstaterne var han et energisk medlem af oppositionen, og selv om han afviste en  ultramontan politik støttede han alliancen mellem de ekstreme katolikker og de liberale, som banede vejen for den  Belgiske revolution i 1830.

Da urolighederne brød ud i august 1830, mente han stadig at det hollandske kongehus og unionen med Holland var af afgørende betydning, men hans holdning ændrede sig, og efter at have beklædt forskellige poster i den provisoriske regering blev han formand for nationalkongressen og fremlagde forslaget om at tilbyde Leopold af Sachsen-Coburg den belgiske trone. I 1832 var han formand for det belgiske underhus og i 35 år var han præsident for appelretten. Han ledede de katolske kongresser i Mechelen mellem 1863 og 1867. At hans liberale synspunkter ændrede sig med tiden, ses tydeligt af de konservative principper, der gennemsyrede hans  Essai sur le mouvement des partis en Belgique (Bruxelles, 1852). Som historiker var hans arbejde stærkt farvet af hans anti-hollandske fordomme og hans katolske præferencer. Hans Histoire des Pays-Bas depuis 1814 jusquen 1830 (Brussels, 2 vols., 1839), som udkom i fjerde udgave i 1875, var et partsindlæg mod den hollandske dominans. De vigtigste af hans andre værker var hans Histoire de Liège (Bruxelles, 1843) og hans Etudes sur Salluste et sur quelques-uns des principaux historiens de l'antiquite (Bruxelles, 1847).

Politikere fra Belgien
Baroner fra Belgien
Jurister fra Belgien
Rahzel

Rahzel (født i Queens i New York City som Rahzel M. Brown) er en amerikansk beatboxer, som også kalder sig selv for "Godfather of Noyze". Rahzel udgav sit debut-soloalbum Make The Music 2000 i 1999,, hvor det at rappe samtidig med beatboxing spiller en væsentlig rolle. Dernæst udkom hans andet soloalbum Rahzel's Greatest Knockouts i 2003. Rahzel var tidligere medlem af The Roots.

Under sin opvækst i Bronx gik Rahzel regelmæssigt til koncerter med Grandmaster Flash, og senere blev han roadie for Ultramagnetic MCs og var supporter for LL Cool J. I 1995 tilsluttede han sig rapgruppen The Roots. Rahzel er inspireret af kunstnere som Doug E. Fresh, Biz Markie, Bobby McFerrin, Buffy fra The Fat Boys og Al Jarreau.

Det bemærkelsesværdige ved Rahzel er, at han behersker at rappe henholdsvis synge og beatboxe samtidig, hvilket i særdeleshed kommer til udtryk i hans velnok mest populære nummer "If Your Mother Only Knew" (Om bare din mor vidste), en coverversion på Aaliyahs sang "If Your Girl Only Knew".

Rahzel optrådte sammen med Mike Patton på Roskilde Festival 2005.

Diskografi 
 1999: Make the Music 2000
 2003: Rahzel's Greatest Knock Outs

Kilder 
 
 Biografi hos laut.de

Kildehenvisninger  

Rappere fra USA
Beatboxere
Har spillet på Roskilde Festival
Nestorius

Nestorius, () var en græsk kirkelærer af den antiochenske skole, født i Germanicia i Syrien, og død omkring 440 e.Kr.. Han var munk og blev i 428 patriark i Konstantinopel.

Hans navn er knyttet til store kristologiske stridigheder, idet han fremsatte en ejendommelig lære om Kristi to naturer, en lære som efter ham har fået navnet nestorianismen, og som betegner den modsatte yderlighed af monofysitismen. De to naturer hos Kristus, den guddommelige og den menneskelige, må efter Nestorius’ mening bevare fuld selvstændighed trods deres tilstedeværelse hos samme person. Faderens Enbårne boede i mennesket Jesus som i et tempel eller i en klædning, og Maria kunne ikke kaldes Guds Moder (Θεοτόκος), men kun Kristi Moder (Χριστοτόκος), thi hun havde kun født det menneske, hvori den Enbårne ville tage bolig. Når evangelierne beretter om Jesu lidelser og død, gælder alt dette efter N.’s mening kun Jesu menneskelige natur; guddomsnaturen kunne ikke lide, og guddomsnaturen var heller ikke så nøje forbunden med menneskenaturen, at den kunne påvirkes af denne.

Konkordieformelen forklarede senere nestorianismen drastisk således, at N. sømmede naturerne sammen ligesom to brædder. Nestorianismen måtte føre til en opløsning af Kristi person i to personer, og den blev også straks stærkt angrebet, navnlig af Kyrillos i Alexandria, som både i dogmatisk og i kirkepolitisk henseende stod fjendtlig over for Nestorius, der dog fandt flere tilhængere inden or den antiochenske skole. Pave Celestin i Rom stillede sig på Kyrillos’ side. Kejser Theodosius II lod da sammenkalde en synode i Efesos 431, den tredje økumeniske, men Kyrillos og hans parti, som kom først til Mødet, konstituerede sig uden at afvente modpartens ankomst og udtalte straks fordømmelse over den. Da Nestorius nåede Efesos, holdt han et særskilt møde med sine venner, og her blev Kyrillos fordømt på grund af sin monofysitisme. Kejseren vaklede; men da de pavelige legater og mange af munkene stillede sig paa Kyrillos’ side, måtte han endelig lade Nestorius falde. Han blev forvist og døde i elendighed.

Nestorianismen forsvandt dog ikke med ham. Et stort parti hyldede den. 433 udsonede en del af partiet sig med Kyrillos, og efter Koncilet i Chalkedon 451, hvor både monofysitismen og nestorianismen blev fordømte, taber den i den græske kirke. Længere mod øst holdt den sig derimod: I Edessa (Şanlıurfa)  blomstrede den under biskopperne Ibas og Rabulas, men navnlig i Persien fandt den sikkert og fast tilhold. Nestorianerne her kaldte sig kaldæiske kristne, og de har holdt sig til vore dage (1920 ca.). En del af dem er nu gået ind på en union med Rom, men en del, der lever i Persien, Syrien og Mesopotamien, danner stadig en egen kirkeafdeling. De såkaldte Thomas-kristne i Indien, der dog nu er monofysitisk sindede, er måske oprindeligt udgåede fra de persiske nestorianere.

Patriarker
Andreas Osiander

Andreas Osiander (19. december 1498 i Gunzenhausen – 17. oktober 1552 i Königsberg) var en tysk luthersk teolog.

Osiander blev 1522 den første
evangeliske præst ved Lorenz-Kirken i
Nürnberg og indtog her en anset stilling. Da han
ikke vilde føje sig efter det augsburgske
interim, måtte han 1548 forlade byen og blev
1549 præst og professor i Königsberg. Her udbrød
den heftige »Osiandriske Strid« om retfærdiggørelsen, idet Osiander i nogle skrifter i 1550 med stor
iver forfægtede den anskuelse, at
retfærdiggørelsen ikke skulde betragtes som en
domshandling fra Gud, men som en meddelelse
af en habituel retfærdighed i kraft af den
mystiske forening med Kristus. Der opstod nu
en saare heftig teologisk Polemik; O., som
havde den preussiske Hertugs Støtte, døde
allerede et Par Aar efter Stridens Udbrud, men
hans Tilhængere beholdt Overhaand i Preussen
indtil 1566, da den vigtigste af dem, Funck, blev
henrettet som Landsforræder, og den lutherske
Læres Renhed atter genoprettet.

Eksterne henvisninger 

Teologer fra Tyskland
Lutherske teologer
Beatboxing

Beatboxing anvendes indenfor hiphop, hvor man med sin egen stemme (stemmebånd, mundhule, læber og tunge) genskaber den lyd, som en tromme (nogle gange selv basgang og sang), kan afstedkomme. En af de mest kendte beatboxere er Rahzel, som var den første til at synge og beatboxe samtidigt. Netop den sang blev en af de mest kendte indenfor beatboxing, og er en coverversion af "If Your Mother Only Knew", oprindeligt udført af sangeren Aaliyah.

I Danmark er beatbox ikke særlig udbredt i sammenligning med lande såsom USA, Storbritannien og Frankrig. Beatboxere benytter sig ikke kun af beatboxing i sit kunstneriske udtryk for at genskabe trommer og bas, men benytter sig også af at scratche samt andre dj-teknikker for at genskabe hele sange.

Kilder

Eksterne henvisninger
STS-55

STS-55 var Columbias 14. rumfærge-mission.
Opsendt 26. april 1993 og vendte tilbage den 6. maj 1993.

Besætning 
   Steven Nagel (kaptajn)
   Terence Henricks (pilot)
   Jerry Ross (1. missionsspecialist)
   Charles Precourt (2. missionsspecialist)
   Bernard Harris (3. missionsspecialist)
   Ulrich Walter (1. nyttelastspecialist)
   Hans Schlegel (2. nyttelastspecialist)

Missionen 

Hovedartikler:

Eksterne henvisninger 

 STS-55 NASA 

Rumfærgeprogrammet
STS-58

STS-58 var Columbias 14. rumfærge-mission.
Opsendt 18. oktober 1993 og vendte tilbage den 1. november 1993.

Besætning 
   John Blaha (kaptajn)
   Richard Searfoss (pilot)
   Margaret Seddon (1. nyttelastspecialist)
   William McArthur (1. missionsspecialist)
   David Wolf (2. missionsspecialist)
   Shannon Lucid (3. missionsspecialist)
   Martin Fettman (2. nyttelastspecialist)

Missionen 

Hovedartikler:

Eksterne henvisninger 

 STS-58 NASA 

Rumfærgeprogrammet
STS-62

STS-62 var Columbias 16. rumfærge-mission.
Opsendt 4. marts 1994 og vendte tilbage den 18. marts 1994.

Besætning 
   John Casper (kaptajn)
   Andrew Allen (pilot)
   Pierre Thuot (1. missionsspecialist)
   Charles Gemar (2. missionsspecialist)
   Marsha Ivins (3. missionsspecialist)

Missionen 

Hovedartikler:

Eksterne henvisninger 

 STS-62 NASA 

Rumfærgeprogrammet
Zheng Bo

Zheng Bo (født 4. august 1983)  er en kinesisk badmintonspiller. Han har blandt andet vundet en bronzemedalje fra VM i bordtennis 2010, og fik sin olympiske debut da han repræsenterede Kina under Sommer-OL 2008 i Beijing, Kina, hvor han blev slået ud i anden runde.

Eksterne henvisninger 
 )

Badmintonspillere fra Kina
The Horrors

The Horrors er et band fra England, dannet i 2005.

Medlemmer 
 Faris Badwan – vokal
 Joshua Hayward – guitar
 Tom Cowan – synthesizer
 Rhys Webb – bas
 Joseph Spurgeon – trommer

Diskografi

Studiealbum 
 Strange House (Loog, 2007)
 Primary Colours (XL Recordings, 2009)
 Skying (XL Recordings, 2011)
 Luminous (2014)

EP'er 
 The Horrors EP (Stolen Transmission, 2006)

Singler 
 Sea Within a Sea (XL Recordings, 2009)

Eksterne henvisninger 

 
 

Musikgrupper fra Storbritannien
Etableret i 2005
Tjæreborg Indsø

Tjæreborg Indsø er en sø øst for Esbjerg (og syd for Tjæreborg), der i folkemunde kaldes Lille Mallorca. Søen er tilgængelig fra en rasteplads på Primærrute 24, eller via en stiforbindelse fra Tjæreborg. Området er et lokalt udflugtsmål og er populært som scene for udendørssex.

Søen er opstået i et hul, dannet ved grusgravning i en bakkeskrænt i forbindelse med anlægget af vejen mellem Esbjerg og Store Darum i midten af 1960'erne.

Kilder 

Søer i Esbjerg Kommune
Guntars Račs

Guntars Račs (25. marts 1965 i Liepāja i Lettiske SSR) er en lettisk musiker, sangskriver, musikproducer og én af Microphone Records' ejere. Račs har virket som trommeslager samt sangskriver for musikgrupperne Liepājas Trio, Neptūns, Jāņa Lūsēna Grupa, Salve, Varavīksne, Slēģi, Jauns Mēness og bet bet. Račs har gennem sin professionelle karriere arbejdet sammen med mange lettiske komponister, blandt andre: Raimonds Pauls, Jānis Lūsēns, Imants Kalniņš og Mārtiņš Brauns.

Se også 
 Microphone Records

Eksterne henvisninger 
 Officiel hjemmeside  
 Profil hos Microphone Records  

Personer fra Liepāja
Musikere fra Letland
Sangskrivere fra Letland
Digtere fra Sovjetunionen
Musikere fra Sovjetunionen
Blues Heaven

Frederikshavn Bluesfestival er en dansk indendørs festival afholdt i Frederikshavn siden 2006.

Tidligere navne på festivalen inkluderer Jeremy Spencer (2006), Sherman Robertson (2006 og 2009), Johnny Winter (2007), Walter Trout (2007), Gary Moore (2008), Dr. John (2008), Peter Green (2009), Louisiana Red (2010), Ronnie Baker Brooks (2010) og Imelda May (2010).

Konferencier i 2010 var Palle Thomsen.

Referencer

Musikfestivaler i Danmark
Bluesfestival
Etableret i 2006
5. etape af Tour de France 2011

Femte etape af Tour de France 2011 var en 164,5 km lang flad etape. Den blev kørt onsdag d. 6. juli fra Carhaix til Cap Fréhel.

Etapen endte i en massespurt som Mark Cavendish vandt foran Philippe Gilbert. Gilbert overtog den grønne trøje efter at José Joaquín Rojas (og Tom Boonen) (efter at have været på podiet) blev frataget sine point i den indlagte spurt. Thor Hushovd beholdt førertrøjen.

 Etape: 5. etape
 Dato: 6. juli
 Længde: 164,5 km
 Gennemsnitshastighed: 45,1 km/t

Point- og bjergspurter

Pointspurt (Goudelin) 
Efter 70 km

 Tom Boonen () og José Joaquín Rojas (), der oprindeligt blev rangeret som nummer 6 og 9 i spurten, blev frataget pointene af kommissærerne.

Bjergspurt (Côte de Gurunhuel) 
4. kategori stigning efter 45,5 km (281 m; 2,3 km à 5,1 %)

Resultatliste

Manglende ryttere 
 71  Janez Brajkovič (RSH) udgik efter styrt.
 186  Christophe Kern (EUC) udgik på grund af knæproblemer.

Referencer

Ekstern henvisning 
 Etapeside  på Letour.fr     

 05

en:2011 Tour de France, Stage 1 to Stage 11#Stage 5
STS-59

STS-59 (Space Transportation System-59) var Endeavours sjette rumfærge-mission.

Opsendt 9. april 1994 og vendte tilbage den 20. april 1994.

Hovedformålet med missionen var at studere Jordens miljø.

Besætning 
   Sidney Gutierrez (kaptajn)
   Kevin Chilton (pilot)
   Linda Godwin (1. missionsspecialist)
   Jay Apt (2. missionsspecialist)
   Michael Clifford (3. missionsspecialist)
   Thomas Jones (4. missionsspecialist)

Missionen 

Hovedartikler:

Eksterne henvisninger 

 STS-59 NASA 
 KSC NASA 

Rumfærgeprogrammet
STS-97

STS-97 (Space Transportation System-97) var rumfærgen Endeavours 15. mission, opsendt d. 30. november 2000 og vendte tilbage d. 11. december 2000.

Hovedformålet med missionen var at montere det medbragte, P6 Truss, første del af solpanel-systemet til Den Internationale Rumstation.

Tre rumvandringer blev fuldført på missionen der varede i næsten 11 døgn.

Besætning 
   Brent Jett (kaptajn)
   Michael Bloomfield (pilot)
   Joseph Tanner (1. missionsspecialist)
   Marc Garneau (2. missionsspecialist) (CSA)
   Carlos Noriega (3. missionsspecialist)

Missionen 

Det var en af missionerne der skulle udbygge Den Internationale Rumstation Assembly Mission 4A.

Andre ISS udbygnings-missioner: STS-88, STS-92, STS-98, STS-100, STS-102, STS-104, STS-110, STS-111, STS-112, STS-113, STS-114, STS-115, STS-116, STS-117, STS-118, STS-120, STS-122, STS-123, STS-124, STS-119, STS-127, STS-129, STS-130, STS-132 og STS-133.

Hovedartikler:

Eksterne henvisninger 
 STS-97  NASA 
 ISS Assembly Mission 4A NASA 

Rumfærgeprogrammet
Den Internationale Rumstation
Angeles City

Angeles City er en stor by i Filippinerne. Byen er beliggende på øen Luzon, godt 80 km nord for Manila og har 314.493 indbyggere (2007). Byen er kendt for bargaden Fields Avenue, og Clark Lufthavn, som er Air Asias hub i Filippinerne.

Clark Air Base var under Vietnamkrigen den største amerikanske base udenfor USA, hvilket byen stadig bærer præg af. I dag er Angeles en stor feriedestination for koreanske, amerikanske og europæiske turister. Byen har et stort udvalg af "resorts", golfbaner, gokartbaner, barer og restauranter. Den danske bar Valhalla ligger på bargaden Fields Avenue, hvor der serveres dansk mad.

Se også 

Byer på Filippinerne
Tessa Jowell

Tessa Jane Helen Douglas Jowell, baroness Jowell, OBE, PC, (født Palmer, den 17. september 1947, død den 12. maj 2018) var en britisk politiker, der repræsenterede Labour. Hun var parlamentsmedlem for Dulwich and West Norwood fra 1992 og til sin død. Tidligere var hun medlem af både Tony Blairs og Gordon Browns kabinetter. Efter Labours valgnederlag til de Konservative var hun i Labours skyggekabinet med ansvar for OL i London i 2012, og skyggeminister for the Cabinet Office.

Kulturministre fra Storbritannien
Ligestillingsministre fra Storbritannien
Harold Barker

Harold Ross Barker (12. april 1886 – 29. august 1937) var en britisk roer som deltog i de olympiske lege 1908 i London.

Barker vandt en sølvmedalje i roning under OL 1908 i London. Sammen med Philip Filleul, John Fenning og Gordon Thomson kom de på en andenplads i firer uden styrmand efter deres landsmænd Collier Cudmore, James Angus Gillan, Duncan MacKinnon og John Somers-Smith.

Eksterne henvisninger 

Roere fra Storbritannien
Kristoffer Beck

Kristoffer Beck (født den 27. april 1990) er en dansk ungdomspolitiker, der i perioden  2012-2014 var landsformand for Konservativ Ungdom. Han har siden 2005 været medlem af KU's landsorganisation og stiftede sammen med fem andre Gladsaxe KU i 2007.

Efter at have været medlem af KU's forretningsudvalg siden 2010 blev han i 2011 næstformand.

I 2013 blev Kristoffer Beck genvalgt som landsformand for Konservativ Ungdom med 83 % af stemmerne blandt ca. 270 stemmeberettigede KU'ere på deres landsråd i Holstebro.

Ved Folkemødet i 2013 vandt Kristoffer sølv ved DM i debat, som årligt afholdes af Politiken under folkemødet.

Kristoffer Beck blev i 2009 valgt til Gladsaxe Byråd med 385 personlige stemmer og blev dermed det yngste medlem af byrådet. Han er medlem af Miljøudvalget samt Beskæftigelses- og Integrationsudvalget.

Desuden er han lillebror til den konservative politiker Sille Beck-Hansen.

Noter 

Kommunalbestyrelsesmedlemmer fra Det Konservative Folkeparti
Formænd for Konservativ Ungdom
Georg Jensen Damask

Georg Jensen Damask er et danskejet væveri med hovedsæde i Kolding. Firmaets historie går tilbage til 1500-tallet. Det blev officielt grundlagt i 1756 efter flere gode år med forbud mod import af simple linnedvarer. Det hjalp erhvervet i gang på dansk jord. De teknisk sværere damaskvarer måtte fortsat importeres. Hvad der begyndte som et landsbyvæveri blev registreret som Georg Jensen Damask A/S i 1937. Georg Jensen Damask er kendt for kvalitetstekstiler. Navnet kommer af stifterfamilien og den damaskvævning, som bliver brugt i hovedparten af tekstilerne. I begyndelsen var de fleste håndvævede.

Georg Jensen Damask har haft flere kendte designere tilknyttet som John Becker, Bodil Bødtker-Næss, Knud V. Engelhardt, Nina Ferlov, Bent Georg Jensen, Vibeke Klint, Kim Naver, Arne Jacobsen m.fl.

I 1992 blev Georg Jensen kongelig hofleverandør, da det præsenterede Kronedugen til Hendes Majestæt Dronning Margrethe II af Danmark & Hans Kongelige Højhed Prins Henriks Sølvbryllup. Siden har firmaet leveret til kongelige familier verden over.

Georg Jensen Damask ejes af advokaterne Anne og Jesper Hviid.

Kilder 
 Georg Jensen Damask

Referencer 

Interiørproducenter i Danmark
Leverandører til Det Kongelige Danske Hof
Tekstilvirksomheder i Danmark
Virksomheder i Kolding
Danske virksomheder etableret i 1756